Sarpsborg ble grunnlagt i 1016 av Olav den hellige, og var Norges første hovedstad fram til Trondheim overtok. Posisjonen som knutepunkt der ferdselsåren Raet krysset Glomma ved Sarpsfossen sikret Sarspsborgs posisjon i århundrer, som viktigste by mellom Oslo og Göta älv. I 1567 ble Sarpsborg brent ned av svenske soldater. Frederik II av Danmark og Norge besluttet da å gjenoppbygge Sarpsborg som festningsby 13 km lenger sørvest. Tanken var å gjøre byen mer utilgjengelig for soldater ved å gjemme den et sted den var vanskeligere å omringe. Flyttingen førte til en dyp splittelse. Ikke alle er så kongetro at man godtar en tvangsflytting. Mens sarpingene så på de lojale fra Fredrikstad som judaser og svikere, mente Fredrikstad-folkene at de som ble igjen i brannruinene var bakstreverske og trege. Flyttingen av byen førte til stor navneforvirring. I 1569 byttet derfor Sarpsborg navn til Fredrikstad. Senere flyttet Fredrikstad for øvrig byen sin på ny, men da bare tvers over Glomma.